Elle Macpherson

Eleanor Nancy Macpherson (; 1964-yil 29-martda tugʻilgan) – model, tadbirkor ayol, teleboshlovchi va aktrisa.

Macpherson 1980-yillardan boshlab Sports „Illustrated Swimsuit Issue“ jurnali muqovasida rekord darajada , yaʼni 5 marta koʻrinish bergan. Shu sababli unga 1989-yilda „Time“ jurnali tomonidan „The Body“ laqabi berilgan. Model „Elle Macpherson Intimates“ (ichki kiyimlar liniyasi) va „The Body“ (teri parvarishi mahsulotlari liniyasi) kabi bir qator biznes loyihalarning asoschisi, bosh modeli va ijodiy direktori hisoblanadi. Macpherson 2010–2013-yillar davomida „Britain & Ireland’s Next Top Model“ loyihasining boshlovchisi va ijrochi prodyuseri boʻlgan. Shuningdek, u NBC telekanalining „Fashion Star“ shousi ijrochi prodyuseri boʻlib, birinchi mavsumda dastur boshlovchisi sifatida chiqish qilgan.

Aktyorlik faoliyatida esa Macpherson „Sirens“ (1994), „The Mirror Has Two Faces“ (1996) filmlarida ikkinchi darajali rollarni, „Batman and Robin“ (1997) filmida esa Julie Madison rolini ijro etgan. U „The Edge“ (1997) va „South Kensington“ (2001) filmlarida bosh rollarni oʻynagan. Shuningdek, Macpherson „Friends“ serialida rol ijro etgan, „Saturday Night Live“ dasturining bir sonini olib borgan.

 Yoshlik davri 
Macpherson 1964-yil 29-martda Avstraliyaning Yangi Janubiy Uels shtatidagi Killara shahrida dunyoga kelgan. Tugʻilgan vaqtidagi ismi Eleanor Nancy Gow. Otasi Peter Gow tadbirkor, „Cronulla-Sutherland Sharks“ regbi jamoasi sobiq prezidenti, onasi Frances Gow esa hamshira boʻlgan. Macphersonning ota-onasi u 10 yoshligida ajrashgan, Macpherson esa onasi va ikki singlisi bilan birga yashagan. Keyinchalik onasi qayta turmush qurgan, yangi maktabda roʻyxatdan oʻtkazish jarayonida xatolik yuz bergani sababli familiyasi Gowdan oʻgay otasining familiyasi Macphersonga oʻzgartirilgan.


 Manbalar 

 Havolalar 
 . Wikimedia Commonsda Elle Macpher Category:Commons category link from Wikidata commons:Category:Elle Macphersonga bogʻliq

 Elle Macpherson on AskMen

 Elle Macpherson Celebrity Style Profile (14 April 2012)
 Sports Illustrated Swimsuit Collection of Elle Macpherson
 Elle Macpherson interviewed by Ginny Dougary (2005)
 Elle Macpherson interview by Harper’s Bazaar Australia (2007-yil oktyabr)

Turkum:Yashayotgan insonlar
Turkum:Avstraliyalik ayol modellar
Turkum:Sidneylik aktrisalar
Turkum:1964-yilda tugʻilganlar
Turkum:Sidneylik modellar
Turkum:Sidneylik tadbirkorlar
Turkum:Avstraliyalik kino aktrisalar
Turkum:21-asr avstraliyalik tadbirkorlar